**ЛОКАЛНИ ИЗБОРИ 2021 ГОДИНА**

***Прв Извештај за известувањето на националните телевизии во периодот од распишувањето на изборите до почетокот на изборната кампања***

* ***од 7 до 31 август* -**

Mониторингот на медиумското известување за Локалните избори 2021 година (ЛИ21) започна на 7 август, согласно на одредбата од членот 76-в, став 1 од Изборниот законик (ИЗ) - соодветните активности на Агенцијата за аудио и аудиовизуелни медиумски услуги (АВМУ) да почнат од денот на распишувањето на изборите и да се спроведуваат сè до завршувањето на гласањето на денот на одржување на изборите. Затоа, содржината на овој - прв извештај, е составена од увидот во најчестите теми и новинарските/уредувачките практики проследени и применувани во централните изданија на ТВ-дневниците на најгледаните национални медиуми, емитувани сè до 31 август 2021 година. Сепак, во овој екстензивен, предизборен, календарски период, кога сè уште се одредуваат листите со независни и со партиски кандидати за избор на градоначалници и на општински советници, мониторингот не ги изостави и другите видови емисии чија тема беа токму претстојните локални избори.

Мониторингот, заснован врз „*Методологијата за мониторинг на изборното медиумско претставување преку радио и телевизиските програмски сервиси за време на изборни процеси*“[[1]](#footnote-1) (од 15 јуни 2020 г.), пред сè внимаваше дали:

* *известувањето за активностите на државните органи, органите на општините и на градот Скопје, на државните институции и организации, како и за правни и други лица на кои со закон им е доверено вршење јавни овластувања - е во функција на нечие изборно медиумско претставување;*
* *се почитува забраната за емитување платено политичко рекламирање;*
* *се почитува забраната за емитување реклами финансирани од буџетски средства;*
* *уредници, новинари, водители и презентери на радио и на телевизиски програми истовремено учествуваат и во предизборни активности на политички партии, коалиции или кандидати;*
* *огласите за собирање потписи за поддршка на кандидатури на независни кандидати се емитуваат согласно утврдените правила;*
* *се почитуваат правилата за објавување резултати од испитувања на јавното мислење;*
* *на Јавниот радиодифузен сервис се емитуваат дебати, согласно со пропишаното во ИЗ.*
* *Јавниот радиодифузен сервис и националните радиодифузери обезбедуваат информирање за лицата со оштетен слух и вид.*

Со ваков пристап, примерок за методолошки осмислена анализа беа програмските сервиси на: МРТ1 - Првиот телевизиски програмски сервис на Македонската радио-телевизија (ЈРС-МРТ); ТВ Сител; ТВ Канал 5; ТВ Телма; ТВ Алсат-М; ТВ Алфа и ТВ 24 Вести. Критериумот за избор на примерокот, во споменатиот период на предизборието, беше - просечниот неделен досег на ТВ-каналите да биде над 10 отсто, а се заснова врз истражувањето: „*Податоци за досегот на радиостаниците и за уделот во вкупната гледаност на телевизиските станици 2021 г., прв квартал*“, истражување што за потребите на АВМУ го направи Segments Research[[2]](#footnote-2). Мониторингот на кој било друг медиум се спроведува по отворена можност за претставка.

Со анализата на дневноинформативните емисии се утврдуваше дали радиодифузерите ги почитуваат професионалните стандарди при известувањето определени во член 61, односно член 111 (во случајот на МРТ1) од Законот за аудио и аудиовизуелни медиумски услуги (ЗААВМУ), особено начелото за објективно и непристрасно прикажување на настаните со еднаков третман на различните гледишта и мислења и овозможување слободно оформување на мислењето на публиката за одделни настани и прашања (член 61 став 1 алинеја 9 од ЗААВМУ). Се следеше и дали медиумите се држат до посебните забрани за поттикнување омраза и нетрпеливост од член 48 од ЗААВМУ.

***Клучни наоди***

Широк е опфатот теми што во централниот ТВ-дневник информативните редакции ги сметаа за свој новинарски приоритет во периодот од 7 до 31 август 2021 година, но може да се издвојат најфреквентните - континуираното известување за последиците по македонското општество од пандемијата и од пожарите. Медиумскиот интерес за – ЛИ21, пак, се засили во последните десеттина дена од наведениот период, и тоа еднакво и за техничките, формални аспекти на правно-политичката организација на изборниот процес, од една страна, и за – внатрепартискиот избор кандидати за градоначалници и ангажманот на потенцијалните независни кандидати, од друга страна. Во првиот аспект од медиумскиот интерес за ЛИ21, покрај организациската подготвеност на Државната изборна комисија (ДИК), најчесто беа тематизирани проблемите околу издавањето лични карти, како документ за идентификација на десетици илјади гласачи, но беа презентирани и ставовите на Државната комисија за спречување на корупцијата (ДКСК) во врска со владиниот третман на (медиумските) кампањи од јавен интерес и на паричните награди за државната администрација - сè во контекст на веќе започнатиот изборен процес. Одредени редакции, пак, како – ТВ Алфа, ТВ Сител, ТВ Канал 5, вториот аспект го земаа и како мотив во повеќетематски интервјуа, реализирани било со лидери / претставници на политички партии било со аналитичари на изборниот процес, но и низ ТВ-профили на некои од независните кандидати за градоначалници на Скопје, прашувајќи ги пред сè за амбициите за кандидатурата и за можните партиски афилијации. Но, додека другите редакции интервјуата ги реализираа во засебни актуелноинформативни целини, ТВ Сител интервјуата ги смести во рамките на централниот ТВ-дневник, па споредбено, оттаму и значителната, дури повеќечасовна разлика во неговата статистиката за фокусната тема - ЛИ21.

Во одредени случаи, кога на повеќетематските интервјуа требаше да се добијат одговори од носители на функции на државната или на локалната власт, на пример – интервјуата на ТВ Сител со премиерот Зоран Заев или со Петре Шилегов, градоначалникот на Скопје, темата за претстојните ЛИ21 новинарски беше контекстуализирана во широките рамки на отчетот за политичката одговорност што воопштено паѓа врз овие одлучувачки позиции. Оттаму потребата со посебно внимание да се чита вкупната количина време во дневноинформативните емисии отстапено и за Владата и за СДСМ како – „партија на власт“ - посебно во споменатите медиумски случаи кога нивните репрезенти беа интервјуирани во улога со двојна политичка одговорност. Дополнително, правилното читање на статистиката од мониторингот треба да ги земе предвид - честотата на јавното појавување и ширината на темите - од партискиот ангажман на ВМРО ДПМНЕ, како најагилна од опозициските партии, која со секој свој медиумски проследен настап, едновремено ги критикува и работата на извршната власт и политиките на СДСМ како владејачка партија. Од друга страна, пак, мошне важно е и стојалиштето и континуираниот уредувачки пристап кон наведените најфреквентни теми опфатени во ТВ-дневникот, бидејќи одредени редакции, на пример, веќе отсега темата ЛИ21 ја имаат изделено во посебна рубрика, со јасна содржина на прилозите, без нејзино политизирање низ контекстите на актуелните општествено-политички состојби.

Во овој период не беа констатирани медиумски прекршувања на одредбите од ИЗ.

На дневноинформативно ниво, споменатите актуелни теми најчесто беа обработувани низ вести (во низа) и низ извештаи, јасно структурирани и со проверливи извори на информации, но во ТВ-дневникот на одредени редакции понекогаш се појавуваа и прилози реализирани низ нејасни, хибридни жанровски облици, спој од - информирање и обиди за резиме, за антиципација и за анализа на посложени општествени појави, при што, во некои од таквите случаи немаше ни јасно одвојување на партиските од професионалните редакциски гледишта, посебно, пак, затоа што не се почитуваше ни законската одредба за објава на импресумот – било на поединечните прилози било на ТВ-дневникот како целина.

За тековните активности околу ЛИ21 главно беше известувано низ чисти, за конструктивноста на добро аргументирано јавно мислење - новинарски професионално структурирани информативни жанрови, но сепак, не изостанаа и секојдневните прилози што, веќе типизирани низ повеќегодишна медиумска пракса, само го проследуваат ривалитетот меѓу СДСМ и ВМРО ДПМНЕ. Притоа, забележлива е и практиката - како прилог кон новинарската аргументација на некаква, општо земено - „политичка критика“, да се „цитираат“ искази од социјалните мрежи, кои сами по себе често се или нерелевантни или непроверливи, ни во информативна ни во фактографска смисла, посебно со оглед на тоа што се издвоени од нечија адреса со Интернет-прекар / псевдоним.

**Македонска телевизија – Прв програмски сервис (МРТ1)**

***Дневно-информативни емисии***

**Примерок**

**Анализирано издание на дневноинформативна емисија**: *Дневник 2,* од 19:30 часот;

**Број на анализирани изданија**: 25 изданија (од 7 до 31 август);

**Вкупно времетраење на анализираните прилози**: 10 часа 5 минути и 28 секунди;

**Најчесто користени жанрови**: вест (во низа) и извештај (со осврт/со репортажа).

Дневникот на МРТ1 од 15 часот е прилагоден на знаковен јазик за лицата со оштетен слух. На тој начин Првиот телевизиски програмски сервис на Јавниот радиодифузен сервис ја исполни обврската од членот 75 став 1 од ИЗ.

Во овој дел од предизборниот период – од 7 до 31 август 2021 година, на програмата на МРТ1 не беа евидентирани дебатни соочувања меѓу најголемите политички партии од власта и опозицијата, како и на останатите учесници во изборниот процес, кои Јавниот радиодифузен сервис е должен да ги организира според членот 76-а став 11 од ИЗ.

***Начин на известување:***

***Табела 1: Застапеност на субјектите по теми***

|  |  |  |  |  |  |  |
| --- | --- | --- | --- | --- | --- | --- |
| **МРТ 1** | | | | | | |
| **Тема** | **Tраење** | | **Процент** | |  | |
| **Други прилози** |  | |  | |  | |
| **Субјекти** |  | |  | |  | |
| Локална самоуправа | 00:06:00 | | 2.52 | | % | |
| Органи на државната управа/јавни претпријатија/јавни установи | 00:21:31 | | 9.03 | | % | |
| Амбасадори/меѓународни организации/странски политичари | 00:13:17 | | 5.57 | | % | |
| Влада | 00:58:22 | | 24.48 | | % | |
| Претседател | 00:07:38 | | 3.20 | | % | |
| ВМРО ДПМНЕ | 00:21:52 | | 9.17 | | % | |
| Граѓански сектор | 00:13:35 | | 5.70 | | % | |
| Изјави од граѓани | 00:13:46 | | 5.77 | | % | |
| Експерти/аналитичари | 00:19:46 | | 8.29 | | % | |
| Левица | 00:00:35 | | 0.24 | | % | |
| Други субјекти | 00:45:57 | | 19.27 | | % | |
| Собрание | 00:00:51 | | 0.36 | | % | |
| ДУИ - Демократска унија за интеграции | 00:00:51 | | 0.36 | | % | |
| СДСМ | 00:04:35 | | 1.92 | | % | |
| ФРОДЕМ | 00:00:55 | | 0.38 | | % | |
| Единствена Македонија | 00:00:55 | | 0.38 | | % | |
| Медиум | 00:01:45 | | 0.73 | | % | |
| АРМ | 00:02:26 | | 1.02 | | % | |
| Црна хроника (МВР и др.) | 00:01:38 | | 0.69 | | % | |
| Судство | 00:02:09 | | 0.90 | | % | |
| Вкупно за тема - Други прилози: 03:58:24 | | | 100 | | % | |
| **Тема** | | **Tраење** | | **Процент** | |  |
| **Предизборие 2021** |  | |  | |  | |
| **Субјекти** |  | |  | |  | |
| СДСМ | 00:09:43 | | 15.17 | | % | |
| ВМРО ДПМНЕ | 00:15:05 | | 23.54 | | % | |
| ДУИ - Демократска унија за интеграции | 00:01:08 | | 1.77 | | % | |
| Алтернатива | 00:01:25 | | 2.21 | | % | |
| Алијанса за Албанците | 00:01:36 | | 2.50 | | % | |
| Собрание | 00:00:38 | | 0.99 | | % | |
| Левица | 00:02:09 | | 3.36 | | % | |
| ДИК | 00:17:26 | | 27.21 | | % | |
| Независни кандидати | 00:05:40 | | 8.84 | | % | |
| Влада | 00:02:38 | | 4.11 | | % | |
| Граѓански сектор | 00:01:15 | | 1.95 | | % | |
| Амбасадори/меѓународни организации/странски политичари | 00:03:00 | | 4.68 | | % | |
| Други субјекти | 00:02:21 | | 3.67 | | % | |
| Вкупно за тема - Предизборие 2021: 01:04:04 | | | 100 | | % | |
| **Тема** | | **Tраење** | | **Процент** | |  |
| **Ковид – 19** |  | |  | |  | |
| **Субјекти** |  | |  | |  | |
| Органи на државната управа/јавни претпријатија/јавни установи | 01:19:14 | | 33.66 | | % | |
| Влада | 01:06:33 | | 28.27 | | % | |
| Граѓански сектор | 00:05:19 | | 2.26 | | % | |
| Изјави од граѓани | 00:28:08 | | 11.95 | | % | |
| Други субјекти | 00:22:17 | | 9.47 | | % | |
| ВМРО ДПМНЕ | 00:07:19 | | 3.11 | | % | |
| СДСМ | 00:04:36 | | 1.95 | | % | |
| Експерти/аналитичари | 00:11:24 | | 4.84 | | % | |
| Амбасадори/меѓународни организации/странски политичари | 00:04:18 | | 1.83 | | % | |
| Медиум | 00:03:59 | | 1.69 | | % | |
| Локална самоуправа | 00:02:16 | | 0.96 | | % | |
| Вкупно за тема - Ковид - 19: 03:55:23 | | | 100 | | % | |
| **Тема** | | **Tраење** | | **Процент** | |  |
| **Пожари** |  | |  | |  | |
| **Субјекти** | |  | |  | |  |
| Органи на државната управа/јавни претпријатија/јавни установи | 00:26:47 | | 39.61 | | % | |
| Локална самоуправа | 00:03:49 | | 5.64 | | % | |
| Други субјекти | 00:01:24 | | 2.07 | | % | |
| Влада | 00:09:54 | | 14.64 | | % | |
| Граѓански сектор | 00:02:21 | | 3.48 | | % | |
| Претседател | 00:00:29 | | 0.71 | | % | |
| Изјави од граѓани | 00:08:38 | | 12.77 | | % | |
| Медиум | 00:02:58 | | 4.39 | | % | |
| Амбасадори/меѓународни организации/странски политичари | 00:01:39 | | 2.44 | | % | |
| АРМ | 00:02:47 | | 4.12 | | % | |
| ВМРО ДПМНЕ | 00:02:21 | | 3.48 | | % | |
| Експерти/аналитичари | 00:04:30 | | 6.66 | | % | |
| Вкупно за тема - Пожари: 01:07:37 | | | 100 | | % | |
|  |  | |  | |  | |
| **Вкупно = 10:05:28** | | |  | |  | |

***Предизборие 2021 г.***

Известувачки приоритет за информативната редакција на МРТ1 во периодот од 7 до 31 август беше организацијата на изборниот процес и предизборните активности на политичките партии, односно формирањето на кандидатските листи, (потенцијалните) коалиции меѓу политичките партии, и партиската поддршка за некои од независните кандидати кои собираа потписи за кандидатурата и тековно го планираа своето претставување пред гласачите.

Со вести во низа, МРТ1 известуваше за предвидените измени во ИЗ, пренесувајќи ги ставовите на партиите, Владата, Собранието и на независните кандидати.

Се известуваше за предизборните активности на ДКСК и на ДИК, односно за - набавката на терминалите за отпечатоци, процесот на собирање потписи за кандидатите од независните листи, увидот во Избирачкиот список и изработката на Правилникот за полицијата во изборниот процес. Релативно големата минутажа во ТВ-дневникот посветена на ДИК се должи на две интервјуа со Александар Даштевски, претседателот на Комисијата, емитувани во централните вести на 10-ти и на 21-ви август, во кои се говореше за увидот во Избирачкиот список, за гласањето со отпечаток од прст и за целокупниот изборен процес.

Пренесени беа и ставовите на аналитичарите и на невладиниот сектор за изборите и за претстојните изборни кампањи, како и податоците од анкетата на Националниот демократски институт (NDI North Macedonia) за рејтинзите на партиите и на политичките лидери, но и за политичките приоритети на граѓаните. При обработката на темата за застојот при издавањето лични карти, опфатено беше и прашањето дали тоа ќе претставува пречка за повеќе илјади гласачи. Во овој извештаен период, предизборните активности на партиите главно се сведоа на меѓусебни обвинувања (ВМРО ДПМНЕ – СДСМ), посебно во врска со кандидатите за градоначалници и со измените во ИЗ, за што критиките одеа и на сметка на Владата. Редакцијата на МРТ1 редовно ги пренесуваше ставовите и демантите на партиите и на Владата, па оттаму и поголемото време во вестите за овие субјекти.

Медиумот ги почитуваше насоките за професионалните новинарски начела, опфатени со членовите 61 и 111 од Законот за аудио и аудиовизуелни медиумски услуги, односно обезбеди плуралитет политички и експертски релевантни мислења и гледишта што ѝ помагаат на јавноста да обликува свој став кон актуелните општествено-политички теми, настани и случувања.

***Тема – „Ковид – 19“:*** Состојбата претежно беше обработена преку репортерски извештаи од клиниките и од вакциналните пунктови низ земјата, низ разговори со одговорните на институциите и преку ставови на граѓаните. Со информации од Министерството за здравство, редовно се известуваше за т.н. „дневна Ковид-статистика“, како и за новите владини мерки за заштита од вирусот, а соодветно беа обработени и економските и образовните последици од пандемијата, при што беа прикажани и релевантните ставови на надлежните министерства, но и на невладините и на меѓународните организации, образовните институции, кризните штабови на локалните самоуправи и на експертите. На оваа тема, проследени беа и две интервјуа во вестите, во кои се говореше за почетокот на школската и на академската година во услови на пандемија – со Никола Јанкуловски, ректорот на Универзитетот „Св. Кирил и Методиј“ од Скопје и со Мила Царовска, министерката за образование и наука.

***Тема – „Пожари низ државата“***: Информациите за активните пожари во земјата медиумски беа пласирани низ репортерски извештаи од опожарените подрачја, низ разговори со сведоците на пожарите и локалното населените, како и со прес-конференциите на Центарот за управување со кризи (ЦУК). Се известуваше и за активностите на одговорните институции околу гаснењето на пожарите, за посетите на опожарените места од претставници на Владата, претседателот на државата, претставници на локалните самоуправи, граѓанските здруженија и амбасадорите, како и за активностите на МВР во разоткривањето на подметнувачите на пожарите. Новинарските прилози што ги евидентираа обвинувањата и демантите на релација - опозиција / власт - во врска со пожарите, беа присутни и во оваа тематска целина.

Меѓу вестите на оваа тема беше сместено и интервју со Ивица Милевски, професор од Природно-математичкиот факултет во Скопје, кој говореше за поврзаноста меѓу климатските промени и пожарите.

***Други прилози***: Најчесто се информираше за редовните активности на власта, локалните самоуправи, политичките партии, јавните установи и претпријатија, како и, повторно, за размената обвинувања и деманти меѓу опозицијата и власта, и тоа на широк опфат дневнополитички теми. Медиумот известуваше и од пригодни одбележувања разни општествени настани во кои учествуваа претставници на власта, политичките партии, граѓанскиот сектор и на меѓународната заедница. Од внатрешнополитичките теми застапени беа - застојот со издавањето на личните карти, тековни инфраструктурни проблеми на локално население, информации за судски случаи, потоа економската состојба во државата, вести од културата, реформите во образованието, за хуманитарни акции и слично.

Темите како – пописот на населението, измените во ИЗ, учеството на партиите на ЛИ21, реформите на судскиот систем и прифаќањето на бегалците од Авганистан, беа обработени и низ две интервјуа емитувани во централниот дневник - со Бојан Маричиќ, министерот за правда, и со Владо Мисајловски, претставник на опозициската ВМРО ДПМНЕ.

Анализите за акутната военополитичка криза во Авганистан и последиците од неа, беа покриени со вести во низа и со две интервјуа емитувани во ТВ-дневникот - со универзитетскиот професор Никола Дујовски и со поранешниот дипломат Нано Ружин.

***Посебни информативни емисии:*** Мониторингот од 7 до 31 август 2021 година проследи и повеќе емисии на општествено-политички теми што не беа поврзани со ЛИ21. Во две изданија од актуелноинформативната емисија „Агенда 35“, беа емитувани две интервјуа: со претседателот на државата Стево Пендаровски и со Јетон Шаќири, министерот за информатичко општество и администрација, во кои се говореше за дигитализацијата и за европските перспективи на младите. Во емисијата „Приказна“, посветена на лицата со попреченост, говореше Јагода Шахпаска, министерката за труд и социјална политика.

**ТВ 24 Вести**

***Дневно-информативни емисии***

***Примерок***

**Анализирано издание на дневноинформативна емисија**: *Вести* од 20 часот;

**Број на анализирани изданија**: 25 изданија (од 7 до 31 август);

**Вкупно времетраење на анализираните прилози**: 10 часа 35 минути и 44 секунди;

**Најчесто користени жанрови**: вест и извештај (со репортажа), во помал обем – аналитички жанрови од видот - репортажа.

ТВ 24 Вести централното издание на дневникот од 20 часот го прилагоди со знаковен јазик за лицата со оштетен слух, и на тој начин ја исполни должноста од членот 75 став 1 од ИЗ.

***Начин на известување:***

***Табела 1: Застапеност на субјектите по теми***

|  |  |  |  |
| --- | --- | --- | --- |
| **ТВ 24 Вести** | | | |
| **Тема** | **Tраење** | **Процент** |  |
| **Други прилози** |  |  |  |
| **Субјекти** |  |  |  |
| Амбасадори/меѓународни организации/странски политичари | 00:19:57 | 9.85 | % |
| Изјави од граѓани | 00:10:31 | 5.19 | % |
| Влада | 00:55:13 | 27.27 | % |
| ВМРО ДПМНЕ | 00:08:15 | 4.07 | % |
| Експерти/аналитичари | 00:10:26 | 5.15 | % |
| Органи на државната управа/јавни претпријатија/јавни установи | 00:28:23 | 14.02 | % |
| Други субјекти | 00:38:46 | 19.14 | % |
| Граѓански сектор | 00:10:52 | 5.37 | % |
| Локална самоуправа | 00:07:02 | 3.47 | % |
| Претседател | 00:01:40 | 0.82 | % |
| Собрание | 00:00:57 | 0.47 | % |
| ДУИ - Демократска унија за интеграции | 00:00:57 | 0.47 | % |
| Алијанса за Албанците | 00:01:30 | 0.74 | % |
| Единствена Македонија | 00:01:33 | 0.77 | % |
| Судство | 00:02:09 | 1.06 | % |
| Левица | 00:01:45 | 0.86 | % |
| Јавно обвинителство | 00:01:58 | 0.97 | % |
| Црна хроника (МВР и др.) | 00:00:37 | 0.30 | % |
| Вкупно за тема - Други прилози: 03:22:31 | | 100 | % |
| **Тема** | **Tраење** | **Процент** |  |
| **Предизборие 2021** |  |  |  |
| **Субјекти** |  |  |  |
| СДСМ | 00:14:32 | 16.11 | % |
| ДУИ - Демократска унија за интеграции | 00:03:58 | 4.40 | % |
| ВМРО ДПМНЕ | 00:15:53 | 17.61 | % |
| Независни кандидати | 00:13:02 | 14.45 | % |
| ДИК | 00:12:31 | 13.88 | % |
| Твоја партија | 00:00:55 | 1.02 | % |
| Левица | 00:03:45 | 4.16 | % |
| Алијанса за Албанците | 00:03:51 | 4.27 | % |
| Алтернатива | 00:02:32 | 2.81 | % |
| Други субјекти | 00:06:39 | 7.37 | % |
| Органи на државната управа/јавни претпријатија/јавни установи | 00:01:00 | 1.11 | % |
| Беса | 00:01:10 | 1.29 | % |
| Влада | 00:04:22 | 4.84 | % |
| Експерти/аналитичари | 00:02:24 | 2.66 | % |
| ДОМ - Демократска обнова на Македонија | 00:03:38 | 4.03 | % |
| Вкупно за тема - Предизборие 2021: 01:30:12 | | 100 | % |
| **Тема** | **Tраење** | **Процент** |  |
| **Ковид – 19** |  |  |  |
| **Субјекти** |  |  |  |
| Други субјекти | 00:35:31 | 12.34 | % |
| Органи на државната управа/јавни претпријатија/јавни установи | 00:58:19 | 20.25 | % |
| Изјави од граѓани | 00:24:33 | 8.53 | % |
| Експерти/аналитичари | 01:16:50 | 26.68 | % |
| Влада | 01:03:01 | 21.89 | % |
| Граѓански сектор | 00:15:33 | 5.40 | % |
| ВМРО ДПМНЕ | 00:04:22 | 1.52 | % |
| СДСМ | 00:01:46 | 0.61 | % |
| Јавно обвинителство | 00:00:41 | 0.24 | % |
| Локална самоуправа | 00:04:10 | 1.45 | % |
| Медиум | 00:01:02 | 0.36 | % |
| Амбасадори/меѓународни организации/странски политичари | 00:02:08 | 0.74 | % |
| Вкупно за тема - Ковид – 19: 04:47:56 | | 100 | % |
| **Тема** | **Tраење** | **Процент** |  |
| **Пожари** |  |  |  |
| **Субјекти** |  |  |  |
| Влада | 00:05:13 | 9.47 | % |
| Органи на државната управа/јавни претпријатија/јавни установи | 00:18:27 | 33.49 | % |
| Локална самоуправа | 00:00:20 | 0.61 | % |
| Други субјекти | 00:01:29 | 2.69 | % |
| Медиум | 00:17:02 | 30.92 | % |
| Изјави од граѓани | 00:11:06 | 20.15 | % |
| Амбасадори/меѓународни организации/странски политичари | 00:00:27 | 0.82 | % |
| ВМРО ДПМНЕ | 00:01:01 | 1.85 | % |
| Вкупно за тема - Пожари: 00:55:05 | | 100 | % |
|  |  |  |  |
| **Вкупно = 10:35:44** | |  |  |

***Предизборие 2021 г.***

Медиумот најчесто известуваше запредизборните активности на учесниците во изборниот процес, пред сè за одлуките на политичките партии и коалиции во изборот на кандидати за градоначалници и за советници на претстојните ЛИ21. Во најголем дел тоа се однесуваше на активностите на владејачката СДСМ и на опозициската ВМРО ДПМНЕ, кои за основната тема на мониторингот, во анализираниот период, во централното издание на дневникот на ТВ 24 Вести беа застапени со приближно еднакво информативно време. Медиумот во континуитет информираше и за независните кандидати за градоначалници и за независните листи за советници, односно за процесот на собирање потписи и за поднесувањето кандидатури, како и за партиската поддршка што ја добија дел од независните кандидати. Во фокусот на интерес во овој период посебно беа независните кандидатури на Жика Стојановски, актуелниот градоначалник на Општина Илинден, и на Максим Димитриевски, актуелниот градоначалник на Куманово, но се известуваше и за неговото исклучување од СДСМ. Следствено на интензитетот на предизборните активности, најмногу беше известувано за потврдените и за потенцијалните кандидати за градоначалник на Скопје и за градоначалници на скопските општини. Беа емитувани вести во низа за независната кандидатура на Данела Арсовска и за официјалната поддршка што ја доби од ВМРО ДПМНЕ, како и изјави од Петре Шилегов, градоначалникот на Скопје и кандидат од СДСМ за нов мандат. Со извештај од официјалната промоција и со неколку вести во централниот ТВ-дневник беше застапен и Петар Георгиевски, независен кандидат за градоначалник на Скопје поддржан од партијата Левица, а на сличен начин беа проследени и активностите на граѓанските иницијативи „Зелен хуман град“ и „Шанса за Центар“, првата со независна листа за Советот на Град Скопје, а втората за Советот на Општина Центар. Во помал обем се известуваше и за предложените и можни кандидати за градоначалници од другите политички партии, односно од: ДУИ, Алијанса за Албанците и Алтернатива, Беса, како и за кандидатурите на Ѓулистана Марковска за градоначалничка на Општина Кисела Вода, поддржана од ДОМ и од ЛДП, и за Александар Тортевски, кандидатот за градоначалник на Скопје од партијата Твоја.

Во централното издание на *Вестите* на ТВ 24 Вести редовно беа проследувани и информации од ДИК - за роковите, поднесените кандидатури, набавката на апаратите за отпечаток на прст, за примената на протоколите и за процедурите за ЛИ21, и тоа преку вести, соопштенија, извештаи и изјави од Александар Даштевски и од Адмир Шабани, претседателот и портпаролот на Комисијата.

При известувањето се почитуваше начелото за објективно и непристрасно прикажување на настаните со еднаков третман на различните гледишта и мислења и овозможување на слободно оформување на мислењето на публиката за одделни настани и прашања, што е медиумска обврска од членот 61 став 1 алинеја 9 од ЗААВМУ.

***Тема - „Ковид – 19“:*** Во сите изданија од *Вестите* на ТВ 24 Вести, со информативните жанрови - вест и извештај, базирани на податоци и на анализи од Министерството за здравство и од Институтот за јавно здравје, континуирано се следеше епидемиолошката состојба во сите региони од земјата, посебно во најпроблематичните - Тетово и охридско-струшкиот регион. Медиумот емитуваше и неколку репортерски извештаи поткрепени со изјави од Венко Филипче, министерот за здравство и од одговорните лица во болниците и во Ковид-центрите. Во анализираниот период, актуелна тема беше одлуката на Владата за донесување на новите противпандемиски мерки, нивното спроведување и реакциите посебно од трговскиот и од угостителскиот сектор, а темата медиумот ја презентираше преку вести, извештаи, репортерски извештаи од терен, но и преку анкети со граѓани. На тема Ковид-19 во дневникот на ТВ 24 Вести беа реализирани и неколку интервјуа со експерти од медицинската област: д-р Злате Мехмедовиќ, д-р Александар Петличковски, проф. д-р Никола Пановски, д-р Фадил Цана, проф. д-р Нико Беќаровски, д-р Горан Кунгуловски, д-р Сашо Олумчев, д-р Марјан Баловски, д-р Жозеф Глигоров и д-р Методи Чепреганов. Тоа резултира со временски најголема застапеност на субјектот кодиран како – „*аналитичари/експерти*“ во прилозите на тема Ковид-19.

***Тема – „Пожари низ државата“***: Состојбата со пожарите беше актуелна во првата половина од анализираниот период, а во централното информативно издание на ТВ 24 Вести беше редовно следена низ вести, извештаи и со изјави од прес-конференциите на претставници од ЦУК. Медиумот реализираше и неколку репортажи од најзагрозените подрачја, често илустрирани и со сведоштва од локалните жители.

***Други прилози***: Во категоријата „*други прилози*“ најзастапени беа вестите и извештаите за ситуацијата во Авганистан, евакуацијата на македонските државјани и одлуката на Владата за прием на авганистански бегалци, а во *Вестите* беше емитуван и разговор со Јовица Рајхл, македонски пилот од Кабул. Со вести, изјави, извештај и анализа на експерти, медиумот ја проследи и прославата на годишнината од Охридскиот рамковен договор. Од редовните активности на Владата, пак, медиумот во неколку изданија на централниот дневник информираше и за проблемот со застојот во издавањето на личните карти и за носењето на соодветниот подзаконски акт, пренесувајќи ги изјавите на премиерот и на министерот за внатрешни работи, но и реакциите од опозициската ВМРО ДПМНЕ и ставот на експертите. Од другите актуелности, свое место во централниот ТВ-дневник најдоа и: активностите на Министерството за образование и наука пред стартот на новата учебна година, како и претстојниот попис на населението, тема обработена со приказ на различни ставови - на власта, на опозицијата и на стручната јавност, но и низ интервју со Апостол Симевски, директорот на Државниот завод за статистика.

***Посебни информативни емисии***

***Интервјуа***

Во анализираниот период од 7 до 31 август 2021 година, во врска со ЛИ21 на 29 август беше емитувано „Неделно интервју“ со Александар Даштевски, претседателот на ДИК, преземено од Радио Слободна Европа.

***Други информативни емисии***

Четири премиерни и девет репризни изданија од контактно-информативната емисија *„Во тек“* и три премиерни и три репризни изданија од контактно-информативната емисија „*Очи в очи“,* беа отворени за мислења на гледачите на тема – ЛИ21.

Во периодот на мониторингот од 7 до 31 август, овие контактни емисии на пошироката јавност за дискусија ѝ ги предложија следниве теми:

* *Распишани локалните избори;*
* *Голем интерес за независни кандидати - ќе имаат ли реални шанси со партиските кандидати и можат ли да бидат предвесник за промени;*
* *Застојот во издавањето лични карти како идентификација за 40.000 гласачи: законски, државен и меѓупартиски проблем;*
* *Наградите за државната администрација - предизборен поткуп или продуктивно работење и реална помош;*
* *Анкета на НДИ: Граѓаните сакаат демократија, но со „цврста рака“*.

**АЛСАТ – М**

***Дневно-информативни емисии***

***Примерок:***

**Анализирано издание на дневноинформативна емисија**: *Вести* на албански јазик од 19 часот;

**Број на анализирани изданија**: 25 изданија (од 7 до 31 август);

**Вкупно времетрање на анализираните прилози**: 9 часа и 6 минути;

**Најчесто користени жанрови**: вест (во низа), извештај, соопштенија и осврт.

Телевизија Алсат-М во *Вестите* не обезбеди информирање на знаковен јазик за лицата со оштетен слух - обврска од членот 75 став 1 од ИЗ.

***Начин на известување:***

***Табела 1: Застапеност на субјектите по теми***

|  |  |  |  |  |
| --- | --- | --- | --- | --- |
|  | **ТВ Алсат-М** |  |  |  |
| **Тема** | | **Tраење** | **Процент** |  |
| **Други прилози** | |  |  |  |
| **Субјекти** | |  |  |  |
| Органи на државната управа/јавни претпријатија/јавни установи | | 00:24:55 | 15.23 | % |
| Граѓански сектор | | 00:08:07 | 4.96 | % |
| Јавно обвинителство | | 00:02:26 | 1.49 | % |
| Влада | | 01:00:36 | 37.03 | % |
| Други субјекти | | 00:28:15 | 17.26 | % |
| Судство | | 00:03:08 | 1.91 | % |
| Претседател | | 00:00:41 | 0.42 | % |
| Собрание | | 00:01:21 | 0.83 | % |
| ДУИ - Демократска унија за интеграции | | 00:00:41 | 0.42 | % |
| Амбасадори/меѓународни организации/странски политичари | | 00:06:01 | 3.68 | % |
| Алијанса за Албанците | | 00:01:43 | 1.05 | % |
| Експерти/аналитичари | | 00:05:27 | 3.33 | % |
| ВМРО ДПМНЕ | | 00:02:41 | 1.64 | % |
| СДСМ | | 00:00:53 | 0.54 | % |
| Изјави од граѓани | | 00:13:05 | 8.00 | % |
| Локална самоуправа | | 00:03:38 | 2.22 | % |
| Вкупно за тема - Други прилози: 02:43:38 | | | 100 | % |
| **Тема** | | **Tраење** | **Процент** |  |
| **Предизборие 2021** | |  |  |  |
| **Субјекти** | |  |  |  |
| СДСМ | | 00:11:58 | 12.13 | % |
| ВМРО ДПМНЕ | | 00:14:25 | 14.61 | % |
| ДУИ - Демократска унија за интеграции | | 00:06:11 | 6.27 | % |
| Алијанса за Албанците | | 00:10:30 | 10.64 | % |
| Локална самоуправа | | 00:07:01 | 7.11 | % |
| ДИК | | 00:20:51 | 21.13 | % |
| Левица | | 00:00:40 | 0.68 | % |
| Независни кандидати | | 00:01:42 | 1.72 | % |
| Алтернатива | | 00:03:57 | 4.00 | % |
| Експерти/аналитичари | | 00:00:57 | 0.96 | % |
| Други субјекти | | 00:06:23 | 6.47 | % |
| Граѓански сектор | | 00:01:54 | 1.93 | % |
| Беса | | 00:01:01 | 1.03 | % |
| Влада | | 00:09:10 | 9.29 | % |
| Судство | | 00:00:49 | 0.83 | % |
| Амбасадори/меѓународни организации/странски политичари | | 00:00:33 | 0.56 | % |
| Собрание | | 00:00:39 | 0.66 | % |
| Вкупно за тема - Предизборие 2021: 01:38:41 | | | 100 | % |
| **Тема** | | **Tраење** | **Процент** |  |
| **Ковид - 19** | |  |  |  |
| **Субјекти** | |  |  |  |
| Органи на државната управа/јавни претпријатија/јавни установи | | 01:11:43 | 28.60 | % |
| Други субјекти | | 00:23:25 | 9.34 | % |
| Изјави од граѓани | | 00:26:55 | 10.74 | % |
| Граѓански сектор | | 00:08:16 | 3.30 | % |
| ВМРО ДПМНЕ | | 00:05:33 | 2.21 | % |
| СДСМ | | 00:02:03 | 0.82 | % |
| Влада | | 01:24:47 | 33.82 | % |
| Експерти/аналитичари | | 00:14:30 | 5.78 | % |
| Алтернатива | | 00:01:20 | 0.53 | % |
| Алијанса за Албанците | | 00:02:04 | 0.82 | % |
| Амбасадори/меѓународни организации/странски политичари | | 00:02:41 | 1.07 | % |
| Локална самоуправа | | 00:07:02 | 2.81 | % |
| Јавно обвинителство | | 00:00:24 | 0.16 | % |
| Вкупно за тема - Ковид - 19: 04:10:43 | | | 100 | % |
| **Тема** | | **Tраење** | **Процент** |  |
| **Пожари** | |  |  |  |
| **Субјекти** | |  |  |  |
| Органи на државната управа/јавни претпријатија/јавни установи | | 00:22:18 | 67.68 | % |
| Локална самоуправа | | 00:01:34 | 4.75 | % |
| Амбасадори/меѓународни организации/странски политичари | | 00:01:13 | 3.69 | % |
| Влада | | 00:01:44 | 5.26 | % |
| ВМРО ДПМНЕ | | 00:01:44 | 5.26 | % |
| Изјави од граѓани | | 00:04:24 | 13.35 | % |
| Вкупно за тема - Пожари: 00:32:57 | | | 100 | % |
|  | |  |  |  |
| **Вкупно = 09:05:59** | | |  |  |

***Предизборие 2021 г.***

Медиумот најчесто низ куси информативни форми известуваше за тековната организација на изборниот процес, земајќи ги предвид пред сè законските обврски и активности на ДИК, а што се однесува, пак, на партискиот ангажман околу изборите, редовно ги следеше прогласите и одгласите поврзани со предложените кандидати за градоначалници и за општински советници, како и големиот интерес за собирање потписи за независните кандидати на ЛИ21. Во оваа информативна рамка беа сместени и преговорите што одреден број опозициски парламентарни партии ги водеа за евентуално воспоставување нова изборна коалиција, а не изостанаа и прилозите за секојдневните опозициски прозивки на Владата, посебно во врска со изборниот модел поставен во постојниот ИЗ и со застојот во издавањето лични карти како документ за гласачка идентификација.

Гледајќи ја *Табелата 1 - Предизборие 2021 г.*, може да се констатира дека радиодифузерот настојува врамнотежено да известува за активностите на политичките партии вклучени во изборниот процес, односно го почитува начелото за објективно и непристрасно прикажување на актуелните настани, еднакво третирајќи ги различните гледишта и мислења. На тој начин, информативната редакција на ТВ Алсат-М ѝ овозможува на публиката, и на јавноста воопшто, слободно да формира свој став за општествените случувања, како што е пропишано со членот 61 од ЗААВМУ што се однесува на принципите на професионалното новинарско работење.

***Тема – „Ковид – 19“:*** Централна тема во анализираниот период беше состојбата со Ковид-19, медиумски следена во континуитет, обработувана од повеќе аспекти: секојдневни информации за бројот на заразени, изјави и прес-конференции на Филипче, министерот за здравство, препораки од стручни лица од здравствените установи, сè до известувања за новите противпандемиски мерки што ги носеше Владата. Преку вести во низа, но и преку репортерски извештаи од терен беше известувано за состојбите во повеќе региони од државата, на тој начин јавно давајќи им глас на непосредно - било здравствено било економски - засегнатите граѓани. Оттаму, темата „Ковид -19“ - со оглед на актуелноста и на интензитетот на настаните, и на соодветниот новинарски ангажман произлезен од сето тоа, во овој период зафати - 4 часа 10 минути и 43 секунди, односно речиси половина од вкупното мониторирано време на ТВ-дневникот на ТВ Алсат-М.

***Тема – „Пожари низ државата“***: Во прилозите на оваа тема најчесто беа пренесувани активностите на надлежните органи за справување со природната катастрофа: ЦУК, Дирекцијата за заштита и спасување, УХМР и ЈП „Национални шуми“. Проследена беше и помошта од соседните и од европските земји, а беа пренесени и изјавите на претставници на Владата, на ЕУ и на опозициската ВМРО ДПМНЕ. И оваа тема беше главно обработувана низ основните информативни жанрови - вест и извештај.

***Други прилози***: Во оваа ставка бележени беа: - редовните активности на Владата (министерствата, поединечно); - одбележувањето на 20-годишнината од Охридскиот рамковен договор; - новите платформи за одржување настава во основното и во средното образование; - ситуацијата со македонските државјани во Авганистан; - прифаќањето и статусот на бегалците од оваа земја; - подготовките за пописот на населението; - проблематичниот процес со издавањето лични карти (следствено - судирот на партиите на оваа тема); - судења за поранешни функционери на ДУИ; - (не)примената на Законот за лични податоци, и слично. Во оваа методолошки изделена тема беа евиденирани неколку новинарски осврти на економски теми што ТВ Алсат-М ги следи во подолг временски континуитет, со посебен интерес за начинот по кој се распределуваат и се користат фондовите за т.н. „капитални инвестиции“, но и за отворените дилеми околу владиното менаџирање на нефункционалноста на судската власт на повеќе нивоа.

***Посебни информативни емисии***

Во периодот од 7 до 31 август, ТВ Алсат-М не емитуваше интервјуа, дебати или друг вид информативни емисии.

**ТВ АЛФА**

***Дневно-информативни емисии***

***Примерок***

**Анализирано издание на дневноинформативна емисија**: *Централни вести* - 17:30 часот;

**Број на анализирани изданија**: 25 изданија (од 7до 31 август);

**Вкупно времетраење на анализираните прилози**: 9 часа 20 минути и 54 секунди;

**Најчесто користени жанрови**: вест (во низа), извештај, осврт.

Поради објавениот проглас за интерниот протест на вработените во Информативната редакција на ТВ Алфа, вестите емитувани на 16, 17 и на 18 август на телоп беа означени како „флеш-вести“ и траеја 10 минути, без новинар-водител, со видеоилустрација од архива и без какви било назнаки за импресумот на ангажираните - новинари, сниматели и монтажери, како автори на емитуваните поединечни прилози.

Телевизија Алфа во изданијата на *Вестите* не обезбеди информирање на знаковен јазик за лицата со оштетен слух, обврска од членот 75 став 1 од ИЗ.

***Начин на известување:***

***Табела 1: Застапеност на субјектите по теми***

|  |  |  |  |  |
| --- | --- | --- | --- | --- |
|  | **ТВ АЛФА** |  |  |  |
| **Тема** | | **Tраење** | **Процент** |  |
| **Други прилози** | |  |  |  |
| **Субјекти** | |  |  |  |
| Изјави од граѓани | | 00:05:13 | 3.22 | % |
| Други субјекти | | 00:24:51 | 15.34 | % |
| Граѓански сектор | | 00:14:03 | 8.67 | % |
| ВМРО ДПМНЕ | | 00:25:52 | 15.96 | % |
| Влада | | 00:46:45 | 28.85 | % |
| Претседател | | 00:02:01 | 1.24 | % |
| Експерти/аналитичари | | 00:04:29 | 2.77 | % |
| Органи на државната управа/јавни претпријатија/јавни установи | | 00:13:18 | 8.21 | % |
| Амбасадори/меѓународни организации/странски политичари | | 00:13:22 | 8.25 | % |
| Собрание | | 00:02:28 | 1.52 | % |
| Локална самоуправа | | 00:04:35 | 2.83 | % |
| Црна хроника (МВР и др.) | | 00:01:37 | 1.00 | % |
| ДИК | | 00:00:36 | 0.37 | % |
| Судство | | 00:02:52 | 1.77 | % |
| Вкупно за тема - Други прилози: 02:42:02 | | | 100 | % |
| **Тема** | | **Tраење** | **Процент** |  |
| **Предизборие 2021** | |  |  |  |
| **Субјекти** | |  |  |  |
| ВМРО ДПМНЕ | | 00:37:54 | 37.51 | % |
| СДСМ | | 00:16:54 | 16.73 | % |
| Независни кандидати | | 00:07:59 | 7.90 | % |
| ДИК | | 00:15:01 | 14.86 | % |
| Твоја партија | | 00:00:56 | 0.92 | % |
| Локална самоуправа | | 00:02:09 | 2.13 | % |
| Влада | | 00:04:26 | 4.39 | % |
| Алтернатива | | 00:01:46 | 1.75 | % |
| Алијанса за Албанците | | 00:03:05 | 3.05 | % |
| ДУИ - Демократска унија за интеграции | | 00:01:35 | 1.57 | % |
| Други субјекти | | 00:04:23 | 4.34 | % |
| Левица | | 00:00:39 | 0.64 | % |
| Експерти/аналитичари | | 00:01:58 | 1.95 | % |
| ДОМ - Демократска обнова на Македонија | | 00:02:17 | 2.26 | % |
| Вкупно за тема - Предизборие 2021: 01:41:02 | | | 100 | % |
| **Тема** | | **Tраење** | **Процент** |  |
| **Ковид – 19** | |  |  |  |
| **Субјекти** | |  |  |  |
| Влада | | 01:07:22 | 26.90 | % |
| Експерти/аналитичари | | 01:00:51 | 24.30 | % |
| Други субјекти | | 00:46:44 | 18.66 | % |
| ВМРО ДПМНЕ | | 00:13:16 | 5.30 | % |
| Локална самоуправа | | 00:06:36 | 2.64 | % |
| Органи на државната управа/јавни претпријатија/јавни установи | | 00:34:14 | 13.67 | % |
| СДСМ | | 00:00:55 | 0.37 | % |
| Изјави од граѓани | | 00:10:27 | 4.17 | % |
| Медиум | | 00:00:49 | 0.33 | % |
| Амбасадори/меѓународни организации/странски политичари | | 00:06:01 | 2.40 | % |
| Граѓански сектор | | 00:02:27 | 0.98 | % |
| ДУИ - Демократска унија за интеграции | | 00:00:44 | 0.29 | % |
| Вкупно за тема - Ковид - 19: 04:10:26 | | | 100 | % |
| **Тема** | | **Tраење** | **Процент** |  |
| **Пожари** | |  |  |  |
| **Субјекти** | |  |  |  |
| Органи на државната управа/јавни претпријатија/јавни установи | | 00:18:08 | 38.26 | % |
| Локална самоуправа | | 00:01:22 | 2.88 | % |
| ВМРО ДПМНЕ | | 00:06:32 | 13.78 | % |
| Други субјекти | | 00:03:40 | 7.74 | % |
| Изјави од граѓани | | 00:02:29 | 5.24 | % |
| Граѓански сектор | | 00:01:06 | 2.32 | % |
| Медиум | | 00:09:45 | 20.57 | % |
| Влада | | 00:03:15 | 6.86 | % |
| Амбасадори/меѓународни организации/странски политичари | | 00:01:07 | 2.36 | % |
| Вкупно за тема - Пожари: 00:47:24 | | | 100 | % |
|  | |  |  |  |
| **Вкупно = 09:20:54** | | |  |  |

***Предизборие 2021 г.***

Од вкупното време на анализираните дневноинформативни изданија во периодот од 7 до 31 август, на ТВ Алфа на прилози во вестите во кои се известуваше за предизборните активности на учесниците на претстојните ЛИ21, како и за активностите на ДИК, беа одвоени 1 час 41 минута. Во оваа методолошка категорија најзастапени беа новинарските жанрови вест, извештај, коментаторски извештај и соопштение. Бидејќи во овој период двете најголеми политички партии ВМРО ДПМНЕ и СДСМ ги објавуваа кандидатите за градоначалници, најголем дел од времето отпаѓа на известување за нивните партиски активности. Времето одвоено за ВМРО ДПМНЕ отскокнува од тоа на останатите субјекти бидејќи ТВ Алфа редовно ги емитуваше директните обраќања од прес-конференциите на претставниците на оваа пратија, на кои најчесто беа презентирани новите кандидати и беа изнесувани обвинувања за работењето на актуелните градоначалници од редовите на СДСМ. Со вести во низа беше третирана темата отворена од портпаролот на ВМРО ДПМНЕ за имотот на Петре Шилегов, градоначалникот на Скопје, како и вестите за објавувањето на кандидатите за градоначалници на ВМРО ДПМНЕ и на СДСМ. Во вестите беше одвоено време и за независните кандидати за градоначалници и за советничките листи од граѓанските иницијативи „Шанса за Центар“ и „Зелен хуман град“, како и за предизборните активности на партиите Левица, Твоја, ДУИ, Алијанса за Албанците, Алтернатива и ДОМ, кои имаа активности во помал обем.

Во вестите беа редовно пренесувани и сервисните информации од ДИК, за собраните потписи за кандидатските листи за градоначалници и советници, набавката на апаратите за отпечаток на прст и роковите за проверка во избирачкиот список. Неколкупати беа емитувани и изјави од Александар Даштевски, претседателот на ДИК.

При известувањето се почитуваше начелото за објективно и непристрасно прикажување на настаните со еднаков третман на различните гледишта и мислења и овозможување на слободно оформување на мислењето на публиката за одделни настани и прашања, обврска од членот 61 став 1 алинеја 9 од ЗААВМУ.

***Тема: „Ковид – 19“:*** Во овој анализиран период, во централното издание на вестите на ТВ Алфа доминираа прилози кои влегуваат во методолошката категорија „Ковид-19“, со време од 4 часа 10 минути и 26 секунди, реализирани преку новинарските жанрови вест, вест во низа, извештај и извештај со осврт. Секојдневно, преку информации од Министерството за здравство и од Институтот за јавно здравје, беше објавуван т.н. - дневен Ковид-биланс, како и информации за новите антиковид мерки на Владата. Значајно време во вестите беше одвоено за реакциите на граѓаните преку социјалните мрежи, беа пренесувани ставови на експертската јавност, на опозицијата, но и реакции и предупредувања од директнозасегнатите претставници на угостителскиот, туристичкиот и на трговскиот сектор.

Во овој извештаен период медиумот во континуитет информираше и за подготовките на Министерството за образование и наука за почеток на учебната година, во однос на ризиците од наставата со физичко присуство, а го претстави и мислењето на експертите, граѓанските здруженија и на родителите. Во вестите на тема Ковид-19 и справување со Ковид-кризата беа емитувани и интервјуа со д-р Злате Мехмедовиќ, доктор во Ковид-центар, д-р Ненад Лазаров, матичен доктор, д-р Игор Николов, член на Комисијата за здравство на ВМРО ДПМНЕ, и со д-р Оливер Зафировски од Институтот за белодробни заболувања, Козле.

***Тема: „Пожари низ државата“***: Во периодот од 7 до 20 август актуелни беа и прилозите за пожарите низ државата (47 минути и 24 секунди). Најчесто ТВ Алфа ја информираше јавноста за состојбата за пожарите преку информации од ЦУК и од ДЗС, преку репортажи од терен од Малешевијата, и преку изјави на граѓани што помагаа при гаснењето на пожарите. Во континуитет во вестите беа емитувани прес-конференциите и соопштенијата од ВМРО ДПМНЕ, со обвинувања за нестручност и за несоодветно справување со пожарите - до централната власт и до Стојанче Ангелов, директорот на ЦУК.

***Други прилози***: Во анализираниот период од 7 до 31 август, во категоријата *други прилози* (2 часа 42 минути) најзастапени беа вестите поврзани со подготовките за спроведувањето на пописот, евакуацијата на македонските граѓани од Авганистан, примањето на бегалците од Авганистан во државата, воведувањето на новата концепција во образованието и дигиталните учебници, како и за проблемот со издавањето лични карти. ТВ Алфа ги следеше и граѓанските протести по различни општествено-политички случувања, односно против: - отворањето центар за странци во скопската населба Бардовци; - владините мерки како ограничувања на правата и на слободите при спречување на Корона-вирусот; - поставувањето рингишпил во Штип, како превентивна антипандемиска реакција; - дигитализација на учебниците. Преку вести во низа, медиумот редовно информираше и за судскиот процес - „Плацеви на Водно“, во кој е обвинет бизнисменот Орце Камчев.

***Посебни информативни емисии***

***Интервјуа***

Во периодот од 7 до 31 август, интервјуата на ТВ Алфа беа застапени во две емисии: „Што не е јасно?“ и „Заспиј ако можеш“. Во овој извештаен период се емитуваа само репризни изданија на емисијата „Заспиј ако можеш“, и тоа на општествено-политички теми со експерти, аналитичари и со припадници на политички партии од опозицијата. Новата сезона на емисијата „Што не е јасно?“ започна на 23 август, а дотогаш беа емитувани само репризирани интервјуа.

На теми поврзани со ЛИ21 во емисијата „Што не е јасно?“ беа реализирани следниве интервјуа: - со Дарко Костовски, кандидат од ВМРО ДПМНЕ за градоначалник на Општина Бутел (26 август); - со Сотир Костов, аналитичар, на тема: „*Локалните избори како предвесник на сериозни промени во Македонија*“ (30 август); - со проф. д-р Наташа Котлар, кандидатка од ВМРО ДПМНЕ за градоначалничка на Општина Центар, на тема: „*Крајно време за промени во Македонија*“ (31 август).

***Други информативни емисии***

Контактната емисија „Збор по збор“ се емитуваше секој работен ден попладне, во два дела, меѓу себе одделени со најавни шпици и со телешопинг. Темите за дискусија ги опфаќаа секојдневните општествено-политички настани, антикризните владини мерки, примањето на бегалците од Авганистан, и слично. Единствено во изданието емитувано на 30 август темата беше поврзана со претстојните ЛИ21, а гледачите дискутираа по прашањето: „*Заслужува ли Шилегов уште еден мандат?*“.

**ТВ КАНАЛ 5**

***Дневно-информативни емисии***

***Примерок***

**Анализирано издание на дневноинформативна емисија**: *Вести* во 18 часот;

**Број на анализирани изданија**: 25 изданија (од 7 до 31 август);

**Вкупно времетраење на анализираните прилози**: 8 часа 59 минути и 23 секунди;

**Најчесто користени жанрови**: вест и извештај (со репортажа), во помал обем репортажа;

Телевизија Канал 5 во изданијата на *Вестите* не обезбеди информирање на знаковен јазик за лицата со оштетен слух, обврска од членот 75 став 1 од ИЗ.

**Начин на известување:**

***Табела 1: Застапеност на субјектите по теми***

|  |  |  |  |
| --- | --- | --- | --- |
| **ТВ Канал 5** | | | |
| **Тема** | **Tраење** | **Процент** |  |
| **Други прилози** |  |  |  |
| **Субјекти** |  |  |  |
| Други субјекти | 00:17:38 | 8.77 | % |
| Органи на државната управа/јавни претпријатија/јавни установи | 00:17:59 | 8.94 | % |
| Влада | 01:13:35 | 36.59 | % |
| ВМРО ДПМНЕ | 00:16:51 | 8.38 | % |
| Локална самоуправа | 00:08:42 | 4.33 | % |
| Изјави од граѓани | 00:14:47 | 7.35 | % |
| Собрание | 00:01:04 | 0.53 | % |
| Граѓански сектор | 00:05:11 | 2.58 | % |
| Претседател | 00:04:00 | 1.99 | % |
| Експерти/аналитичари | 00:10:41 | 5.31 | % |
| СДСМ | 00:06:27 | 3.21 | % |
| ДУИ - Демократска унија за интеграции | 00:01:29 | 0.74 | % |
| Амбасадори/меѓународни организации/странски политичари | 00:13:23 | 6.66 | % |
| Црна хроника (МВР и др.) | 00:05:29 | 2.73 | % |
| Судство | 00:02:22 | 1.18 | % |
| Левица | 00:01:00 | 0.50 | % |
| Јавно обвинителство | 00:00:27 | 0.22 | % |
| Вкупно за тема - Други прилози: 03:21:05 | | 100 | % |
| **Тема** | **Tраење** | **Процент** |  |
| **Предизборие 2021** |  |  |  |
| **Субјекти** |  |  |  |
| ВМРО ДПМНЕ | 00:17:32 | 21.01 | % |
| СДСМ | 00:14:46 | 17.69 | % |
| Независни кандидати | 00:09:38 | 11.54 | % |
| ДУИ - Демократска унија за интеграции | 00:01:36 | 1.92 | % |
| Алијанса за Албанците | 00:03:43 | 4.45 | % |
| Алтернатива | 00:03:00 | 3.59 | % |
| Твоја партија | 00:00:57 | 1.14 | % |
| Левица | 00:04:30 | 5.39 | % |
| ДИК | 00:12:48 | 15.34 | % |
| Експерти/аналитичари | 00:05:55 | 7.09 | % |
| ЛДП - Либерално-демократска партија | 00:00:40 | 0.80 | % |
| ДОМ - Демократска обнова на Македонија | 00:00:40 | 0.80 | % |
| Влада | 00:03:46 | 4.51 | % |
| Претседател | 00:00:46 | 0.92 | % |
| Други субјекти | 00:02:27 | 2.94 | % |
| Собрание | 00:00:44 | 0.88 | % |
| Вкупно за тема - Предизборие 2021: 01:23:28 | | 100 | % |
| **Тема** | **Tраење** | **Процент** |  |
| **Ковид – 19** |  |  |  |
| **Субјекти** |  |  |  |
| Влада | 01:07:32 | 33.27 | % |
| Органи на државната управа/јавни претпријатија/јавни установи | 00:54:30 | 26.85 | % |
| ВМРО ДПМНЕ | 00:10:57 | 5.39 | % |
| СДСМ | 00:08:09 | 4.02 | % |
| Граѓански сектор | 00:09:21 | 4.61 | % |
| Јавно обвинителство | 00:01:20 | 0.66 | % |
| Изјави од граѓани | 00:17:14 | 8.49 | % |
| Експерти/аналитичари | 00:26:42 | 13.15 | % |
| Други субјекти | 00:03:50 | 1.89 | % |
| Амбасадори/меѓународни организации/странски политичари | 00:02:21 | 1.16 | % |
| Локална самоуправа | 00:01:02 | 0.51 | % |
| Вкупно за тема - Ковид - 19: 03:22:58 | | 100 | % |
| **Тема** | **Tраење** | **Процент** |  |
| **Пожари** |  |  |  |
| **Субјекти** |  |  |  |
| Органи на државната управа/јавни претпријатија/јавни установи | 00:21:19 | 41.10 | % |
| Локална самоуправа | 00:01:11 | 2.28 | % |
| Други субјекти | 00:04:50 | 9.32 | % |
| Јавно обвинителство | 00:02:31 | 4.85 | % |
| Влада | 00:08:24 | 16.20 | % |
| Медиум | 00:07:45 | 14.94 | % |
| ВМРО ДПМНЕ | 00:03:26 | 6.62 | % |
| Амбасадори/меѓународни организации/странски политичари | 00:00:25 | 0.80 | % |
| Изјави од граѓани | 00:01:11 | 2.28 | % |
| СДСМ | 00:00:50 | 1.61 | % |
| Вкупно за тема - Пожари: 00:51:52 | | 100 | % |
|  |  |  |  |
| **Вкупно = 08:59:23** | |  |  |

***Предизборие 2021 г.***

Медиумот најчесто известуваше за предизборните активности на учесниците во изборниот процес, пред сè за одлуките на политичките партии и нивните соработки во изборот на кандидати за градоначалници и за советници на претстојните ЛИ21, но и за нивните меѓусебни обвинувања. Во најголем дел, сето тоа се однесуваше на активностите на владејачката СДСМ и на опозициската ВМРО ДПМНЕ. Во континуитет се информираше и за независните кандидати за градоначалници и за независни листи за советници, односно за процесот на собирање потписи и за поднесувањето кандидатури, како и за партиската поддршка што ја добија дел од независните кандидати. Акцентот, низ вести проследени со изјави, беше ставен врз кандидатурите за градоначалник на Скопје, и тоа посебно за: независната кандидатура на Данела Арсовска, поддржана од ВМРО ДПМНЕ; Петре Шилегов, актуелниот градоначалник на Скопје и кандидат од СДСМ за нов мандат; промоцијата на Петар Георгиевски, независен кандидат поддржан од Левица; Ана Петровска, независната кандидатка од граѓанската иницијатива „Зелен хуман град“, а во неколку изданија на вестите претставен беше и Александар Тортевски, кандидатот од Твоја Партија.

ТВ Канал 5 во дневникот континуирано информираше и за кандидатите за градоначалници во другите општини, но претежно за оние поддржани од ВМРО ДПМНЕ и од СДСМ, вклучително и од ДУИ. Со вести беа проследени и независните кандидатури на Максим Димитриевски за Куманово, на Жика Стојановски за Општина Илинден и на Ѓулистана Марковска за Општина Кисела Вода, поддржана од ЛДП и од ДОМ. Застапеноста на субјектот – Влада, во оваа тема, пак, се должи на прилозите произлезени од дилемите околу измените во ИЗ и за одредувањето на изборниот праг за советничките листи. Преку вести, соопштенија и извештаи, потврдени со изјави од Даштевски, претседателот на ДИК, редовно беа проследувани информации за исполнувањето на роковите од изборниот процес - поднесените кандидатури, набавката и начинот на користење на апаратите за отпечаток на прст, како и примената на протоколите и процедурите за ЛИ21. Во овој контекст беа опфатени и ставовите на општествено-полититичките аналитичари Алберт Муслиу, Марко Трошановски, Петар Арсовски и Бојан Кордалов, а не изостанаа и прилози од ДКСК во врска со (не)почитувањето на ИЗ.

При известувањето се почитуваше начелото за објективно и непристрасно прикажување на настаните со еднаков третман на различните гледишта и мислења и овозможување на слободно оформување на мислењето на публиката за одделни настани и прашања од членот 61 став 1 алинеја 9 од ЗААВМУ.

***Тема: „Ковид-19“:*** Секојдневна, главна тема во централниот дневник беше епидемиолошката состојба, за која најчесто се известуваше преку податоци од Министерството за здравство и од Институтот за јавно здравје, односно преку репортерски извештаи и изјави од Филипче, министерот за здравство, и од одговорните лица во болниците и во Ковид-центрите. Придружно кон Ковид-статистиката, информативната редакција на ТВ Канал 5 ги следеше и реакциите од трговскиот, угостителскиот и од образовниот сектор, но отстапи простор и за мислењата на граѓаните непосредно засегнати од антикризните мерки на Владата. Во оваа група прилози мониторингот ги подведе репортерските извештаи, анкетите со граѓани, експертските ставови, но и изјавите од Мила Царовска, министерката за образование и наука, од претставници на меѓународни организации и релевантни изјави и ставови на директори на основни и на средни училишта. И во оваа тема најголема статистика покажува информативното време отстапено за секојдневните соочувања меѓу опозициската ВМРО ДПМНЕ и владејачката СДСМ.

На тема Ковид-19, во рамките на дневникот беа реализирани и интервјуа или пренесени делови од интервјуа емитувани во други информативни изданија на ТВ Канал 5, и тоа со докторите: Злате Мехмедовиќ, Александар Петличковски, Никола Пановски, Марјан Баловски, Аспазија Софијанова и Андреј Трампуж, професор д-р од Словенија. Како експертиза од друга област, но тематски поврзана со оваа статистичка ставка, влезе и интервјуто со професорот Дејан Трајковки, од Машинскиот факултет во Битола.

***Тема: „Пожари низ државата“***: Состојбата со пожарите беше актуелна во првата половина од анализираниот период, а во дневникот на ТВ Канал 5 беше следена преку вести и извештаи од прес-конференциите и преку изјави на претставници од ЦУК, од ДЗС, од Јавното обвинителство и од Спасовски, министерот за внатрешни работи. Медиумот реализираше и неколку репортажи од најзагрозените подрачја, во кои низ изјави/анкети беа вклучени и жители, домашни и странски волонтери и претставници од опожарените единици на локалните самоуправи. Јавните обвинувања на ВМРО ДПМНЕ и соодветните одговори на СДСМ и на Владата, заземаа видливо информативно време и во оваа статистичка категорија.

***Други прилози***: Најзастапени беа вестите и извештаите за ситуацијата во Авганистан, односно - евакуацијата на македонските државјани и одлуката на Владата за прием на авганистански бегалци. Медиумот информираше и за прославата на годишнината од Охридскиот рамковен договор, а во неколку изданија беше проследено и одбележувањето на 20-годишнината од загинувањето на бранителите кај Карпалак. Во поширок контекст за повеќедеценискиот постконфликтен период, беше емитувана и репортажа за состојбата со т.н. – внатрешно раселени лица. Забележително време им беше отстапено и на актуелните теми: за надворешната политика и евроинтегративниот процес, за застојот во издавањето лични карти, за почетокот на новата учебна година, за тековните судски процеси и за подготовките околу претстојниот попис на населението. Низ сите овие теми се провлекуваа вести и извештаи за веќе споменатите меѓусебни критики на ВМРО ДПМНЕ и на СДСМ, но објективноста на известувањето редовно беше поткрепена со изјави од официјалните носители на функции на власта, било преку индивидуални изјави на министри било преку институционални соопштенија.

***Посебни информативни емисии***

***Интервјуа***

Во анализираниот период од 7 до 31 август 2021 година, интервјуата беа реализирани во рамките на емисијата – „Жешко политичко лето“. Во 12 интервјуа – ЛИ21 беа или основната или една од поставените теми, расчленета преку прашања за: – профилот на досегашните кандитати; - можните партиски соработки и коалиции; - очекувањата во врска со изборната кампања. Гости во тие интервјуа беа, редоследно:

09.08 - Артан Груби, прв вицепремиер од ДУИ;

10.08 - Александар Пандов од ВМРО ДПМНЕ;

12.08 - Ненад Јовановиќ, аналитичар;

16.08 - Љупчо Зиков, аналитичар;

17.08 - Бујар Османи, министерот за надворешни работи;

18.08 - Петар Арсовски, аналитичар;

19.08 - Александар Николоски, потпретседателот на ВМРО ДПМНЕ;

20.08 - Венко Филипче, министерот за здравство;

24.08 - Сотир Костов, аналитичар;

26.08 - Мила Царовска, министерката за образование и наука;

27.08 - Арбен Таравари, генералниот секретар на Алијансата за Албанците, градоначалник на Гостивар;

30.08 - Оливер Спасовски, министерот за внатрешни работи.

На тема - имунизацијата и владините Ковид-мерки, во „Жешко политичко лето“ гостуваа - проф. д-р Драган Даниловски и проф. д-р Никола Пановски. На економски теми, потоа на темите за претстојниот попис и за државната надворешна политика, во истото студио беше разговарано и со Јован Деспотовски, директорот на ТИРЗ, со Апостол Симевски, директорот на Државниот завод за статистика, и со поранешниот дипломат Ристо Никовски.

***Други информативни емисии***

Секој работен ден, во рамките на утринската програма „Здраво Македонијо“, ТВ Канал 5 поставуваше по неколку теми за контакт со гледачите. Премиерно беа емитувани 17 емисии, темите најчесто опфаќаа широк спектар општествено-политички случувања, а во 5 изданија, барем едно од понудените прашања за дискусија беше поврзано со ЛИ21, на пример: - гласачките апарати за отпечаток од прст; - каква кампања ќе се води; - оценка за досегашните кандидати; - изборната понуда, и слично.

**ТВ СИТЕЛ**

**Дневно-информативни емисии**

**Примерок:**

**Анализирано издание на дневноинформативна емисија**: *Централни вести* од 19 часот;

**Број на анализирани изданија**: 25 изданија (од 7 до 31 август);

**Вкупно времетраење на анализираните прилози**: 14 часа 9 минути и 21 секунда;

**Најчесто користени жанрови**: вести (во низа) и извештаи.

Телевизија Сител во *Вестите* не обезбеди информирање на знаковен јазик за лицата со оштетен слух, обврска од членот 75 став 1 од ИЗ.

**Начин на известување:**

***Табела 1: Застапеност на субјектите во вестите***

|  |  |  |  |  |
| --- | --- | --- | --- | --- |
|  | **ТВ Сител** |  |  |  |
| **Тема** | | **Tраење** | **Процент** |  |
| **Други прилози** | |  |  |  |
| **Субјекти** | |  |  |  |
| Органи на државната управа/јавни претпријатија/јавни установи | | 00:24:53 | 13.61 | % |
| ВМРО ДПМНЕ | | 00:23:23 | 12.79 | % |
| Влада | | 01:02:07 | 33.99 | % |
| ДОМ - Демократска обнова на Македонија | | 00:02:21 | 1.29 | % |
| Изјави од граѓани | | 00:15:51 | 8.67 | % |
| Амбасадори/меѓународни организации/странски политичари | | 00:11:49 | 6.47 | % |
| Претседател | | 00:02:35 | 1.41 | % |
| ДУИ - Демократска унија за интеграции | | 00:01:34 | 0.86 | % |
| Алијанса за Албанците | | 00:00:25 | 0.23 | % |
| Медиум | | 00:00:39 | 0.36 | % |
| СДСМ | | 00:03:58 | 2.17 | % |
| Други субјекти | | 00:10:22 | 5.67 | % |
| Граѓански сектор | | 00:00:42 | 0.38 | % |
| Локална самоуправа | | 00:03:31 | 1.92 | % |
| Јавно обвинителство | | 00:00:38 | 0.35 | % |
| Левица | | 00:00:40 | 0.36 | % |
| Судство | | 00:01:06 | 0.60 | % |
| Експерти/аналитичари | | 00:16:12 | 8.86 | % |
| Вкупно за тема - Други прилози: 03:02:46 | | | 100 | % |
| **Тема** | | **Tраење** | **Процент** |  |
| **Предизборие 2021** | |  |  |  |
| **Субјекти** | |  |  |  |
| СДСМ | | 00:35:08 | 12.34 | % |
| ВМРО ДПМНЕ | | 01:12:36 | 25.51 | % |
| Твоја партија | | 00:12:55 | 4.54 | % |
| Независни кандидати | | 00:51:38 | 18.14 | % |
| Левица | | 00:03:03 | 1.07 | % |
| Други субјекти | | 00:18:04 | 6.35 | % |
| Алтернатива | | 00:01:32 | 0.54 | % |
| Алијанса за Албанците | | 00:02:55 | 1.02 | % |
| Влада | | 00:37:43 | 13.25 | % |
| Експерти/аналитичари | | 00:18:40 | 6.56 | % |
| ДИК | | 00:26:40 | 9.37 | % |
| Локална самоуправа | | 00:01:54 | 0.67 | % |
| Собрание | | 00:00:37 | 0.22 | % |
| Амбасадори/меѓународни организации/странски политичари | | 00:00:37 | 0.22 | % |
| ДУИ - Демократска унија за интеграции | | 00:00:35 | 0.20 | % |
| Вкупно за тема - Предизборие 2021: 04:44:37 | | | 100 | % |
| **Тема** | | **Tраење** | **Процент** |  |
| **Ковид – 19** | |  |  |  |
| **Субјекти** | |  |  |  |
| Други субјекти | | 00:27:30 | 8.68 | % |
| Влада | | 01:33:43 | 29.57 | % |
| Органи на државната управа/јавни претпријатија/јавни установи | | 01:27:48 | 27.70 | % |
| Изјави од граѓани | | 00:16:17 | 5.14 | % |
| Медиум | | 00:09:58 | 3.14 | % |
| ВМРО ДПМНЕ | | 00:22:19 | 7.04 | % |
| Локална самоуправа | | 00:03:42 | 1.17 | % |
| СДСМ | | 00:03:51 | 1.21 | % |
| Граѓански сектор | | 00:01:13 | 0.38 | % |
| Граѓани | | 00:02:20 | 0.74 | % |
| Експерти/аналитичари | | 00:43:06 | 13.60 | % |
| Амбасадори/меѓународни организации/странски политичари | | 00:05:10 | 1.63 | % |
| Вкупно за тема - Ковид - 19: 05:16:57 | | | 100 | % |
| **Тема** | | **Tраење** | **Процент** |  |
| **Пожари** | |  |  |  |
| **Субјекти** | |  |  |  |
| Органи на државната управа/јавни претпријатија/јавни установи | | 00:27:36 | 42.45 | % |
| Изјави од граѓани | | 00:03:27 | 5.31 | % |
| Локална самоуправа | | 00:08:15 | 12.69 | % |
| ВМРО ДПМНЕ | | 00:03:28 | 5.33 | % |
| Медиум | | 00:06:38 | 10.20 | % |
| Влада | | 00:06:03 | 9.31 | % |
| Амбасадори/меѓународни организации/странски политичари | | 00:08:04 | 12.41 | % |
| Други субјекти | | 00:01:30 | 2.31 | % |
| Вкупно за тема - Пожари: 01:05:01 | | | 100 | % |
|  | |  |  |  |
| **Вкупно = 14:09:21** | | |  |  |

***Предизборие 2021 г.***

Ако се погледне статистиката за темата – „Предизборие 2021 година“, и тоа споредбено со статистиката за истата тема кај другите информативни редакции од телевизиите што зрачат програма на државно ниво, ќе се забележи дека ТВ Сител покажала исклучителен интерес за тековниот изборен процес, со вкупно: 4 часа и 45 минути. Оваа забележителна минутажа се должи пред сè на десетте интервјуа реализирани во рамките на централниот ТВ-дневник, редоследно со: Даштевски, претседателот на ДИК (од 7 август), Клековски, аналитичар на изборниот процес (14 август), Мицкоски, претседателот на ВМРО ДПМНЕ (18 август), премиерот Заев (19 август), Димовски, ВМРО ДПМНЕ (21 август), Арсовска, независна кандидатка за градоначалничка на Скопје (25 август), Шилегов, градоначалникот на Скопје и кандидат на СДСМ за претстојните ЛИ21 (26 август), Георгиевски, независен кандидат за градоначалник на Скопје поддржан од Левица (29 август), Ивановска, ДКСК (30 август), и Тортевски, кандидат од Твоја партија за градоначалник на Скопје (31 август).

Покрај ваквиот дијалошки, аналитички пристап, информативната редакција редовно низ вести (во низа) и низ извештаи ги следеше и зачестените партиски активности околу изборот и поддршката на кандидатите за градоначалници. Но, при тоа, информирањето за основната тема на мониторингот - ЛИ21, (не само) редакцијата на ТВ Сител веќе вообичаено го врамува и како стереотипен ривалитет меѓу СДСМ и ВМРО ДПМНЕ. Оттаму, медиумското проследување на секојдневната, мултитематска оперативност на ВМРО ДПМНЕ, како најагилна од опозициските партии при критиките за актуелната општествено-политичка состојба, некогаш за адреса ја има Владата, другпат – партијата на власт – СДСМ, па токму поради тоа - прашањето за правилното медиумско адресирање на проследената опозициска критика, го определува и - начинот по кој се чита статистиката расчленета во методолошки определените теми. Со други зборови, на информативното време отстапено за ВМРО ДПМНЕ со траење од 1 час и 12 минути, треба да му се сопостави збирот од информативните времиња за – Владата – 37минути и 43 секунди, и за – СДСМ – 35 минути и 8 секунди. Во прилог на горереченото, од оваа статистика треба да се истакнат и 52-те минути остапени за независните кандидати (тука влегуваат интервјуата и вестите за: Арсовска, Георгиевски и Тортевски).

При известувањето се почитуваше начелото за објективно и непристрасно прикажување на настаните со еднаков третман на различните гледишта и мислења и овозможување на слободно оформување на мислењето на публиката за одделни настани и прашања од член 61 став 1 алинеја 9 од ЗААВМУ.

***Тема: „Ковид 19“***: Во периодот определен за методолошки надзор – од 7 до 31 август 2021 година, од вкупно евидентирани 14 часа за централната информативна емисија емитувана од 19 часот, информативната редакција на ТВ Сител за темата – „Ковид-19“ отстапи дури 5 часа и 17 минути, главно составени од вести и од извештаи, со кои ги презентираше аспектите од здравствените и од економските последици од пандемијата што не го поштеди ни образовниот систем, посебно погоден непосредно пред почетокот на учебната година. Во оваа сложена констелација, новинарскиот интерес за објективен приказ на состојбата ги опфати и ангажманот на власта, односно – на Владата (министерствата), органите на државната управа и на СДСМ, како владејачка партија, но и на опозициската ВМРО ДПМНЕ со секојдневните активности на терен и преку критички настроените прес-конференции. Во прилог на сето тоа, медиумот известуваше и за дневните здравствени биланси што секојдневно ги прават Министерството за здравство и соодветните здравствени институции, а во опсегот информации на оваа тема влегоа и: процесот на вакцинацијата; надградуваните одлуки на Владата поврзани со противпандемиските мерки; капацитетите на здравствените институции и организациските активности на Министерството за образование и наука.

***Тема – „Пожари низ државата“***: На сличен начин информативната редакција известуваше и за пожарите што зафатија повеќе региони од државата, со приказ на различни становишта, но пред сè – одлуките и активностите на официјалните, првонадлежни државни органи – ЦУК, ДЗС и ЈП „Национални шуми“, потоа реакциите на опозициската ВМРО ДПМНЕ, конкретната странска помош во справувањето со природната катастрофа, како и изјави на сведоци и на оштетени граѓани.

***Други прилози***: Во останатите прилози, кои се однесуваа на општествено-политички теми што не се директно поврзани со ЛИ21, се известуваше за: - прославата за 20-годишнината од Охридскиот рамковен договор; - чествувањето на жртвите од Карпалак; - подготовките околу пописот на населението и слабиот интерес на конкурсот за реонски попишувачи; - проблемот со Законот за личните карти и издавањето нови документи; - поствоената криза во Авганистан, евакуацијата на македонските граѓани и прифаќањето бегалци од кризниот регион; - судскиот процес за случајот „Плацеви на Водно“; - инвестициските активности и бизнисот; - односите „Скопје - Софија“ во контекст на евроинтеграциите на државата, како и за тековните инфраструктурни активности на органите од локалната самоуправа.

***Посебни информативни емисии***

***Интервјуа***

Во утринската програма насловена „Магазин“, беа емитувани две интервјуа осмислени како неформални ТВ-профили на Александар Николовски, потпретседателот на ВМРО ДПМНЕ, и на Мухамед Зекири, потпретседателот на СДСМ и генерален секретар на Владата.

***Други емисии***

Во четири изданија од утринската емисија „Ја сакам Македонија“, во рамките на контактниот, дебатен дел насловен „На дневен ред“, преку телефонски јавувања граѓаните дебатираа на различни теми, меѓу кои и на темата за ЛИ21, изнесувајќи свои мислења за независните и за веќе познатите партиски кандидати за градоначалници.

**ТВ Телма**

***Дневно-информативни емисии***

**Примерок**

**Анализирано издание на дневно- информативна емисија**: *Вести* во 18:30 часот;

**Број на анализирани изданија**: 25 изданија (од 7 до 31 август);

**Вкупно времетраење на анализираните прилози**: 10 часа 24 минути и 15 секунди;

**Најчесто користени жанрови**: вест, вест во низа, извештај (со осврт/со репортажа), и мал обем осврт.

ТВ Телма во вестите не обезбеди информирање за изборниот процес на знаковен јазик за лицата со слуховна попреченост - задолжение произлезено од членот 75 став 1 од ИЗ.

***Начин на известување:***

***Табела 1: Застапеност на субјектите по теми***

|  |  |  |  |  |  |  |
| --- | --- | --- | --- | --- | --- | --- |
| **ТВ Телма** | | | | | | |
| **Тема** | **Tраење** | | **Процент** | |  | |
| **Други прилози** |  | |  | |  | |
| **Субјекти** |  | |  | |  | |
| Органи на државната управа/јавни претпријатија/јавни установи | 00:16:49 | | 8.93 | | % | |
| Други субјекти | 00:53:04 | | 28.19 | | % | |
| Изјави од граѓани | 00:07:11 | | 3.82 | | % | |
| ДОМ - Демократска обнова на Македонија | 00:02:08 | | 1.13 | | % | |
| Амбасадори/меѓународни организации/странски политичари | 00:13:33 | | 7.20 | | % | |
| Локална самоуправа | 00:04:25 | | 2.35 | | % | |
| Граѓански сектор | 00:06:17 | | 3.34 | | % | |
| Претседател | 00:03:05 | | 1.64 | | % | |
| Влада | 00:54:54 | | 29.16 | | % | |
| Експерти/аналитичари | 00:10:10 | | 5.40 | | % | |
| ВМРО ДПМНЕ | 00:06:32 | | 3.47 | | % | |
| СДСМ | 00:01:30 | | 0.80 | | % | |
| Алијанса за Албанците | 00:00:28 | | 0.25 | | % | |
| Црна хроника (МВР и др.) | 00:02:17 | | 1.21 | | % | |
| Јавно обвинителство | 00:04:08 | | 2.20 | | % | |
| АРМ | 00:00:36 | | 0.32 | | % | |
| Судство | 00:01:08 | | 0.60 | | % | |
| Вкупно за тема - Други прилози: 03:08:15 | | | 100 | | % | |
| **Тема** | | **Tраење** | | **Процент** | |  |
| **Предизборие 2021** |  | |  | |  | |
| **Субјекти** |  | |  | |  | |
| Независни кандидати | 00:11:09 | | 11.72 | | % | |
| ДИК | 00:10:32 | | 11.07 | | % | |
| Твоја партија | 00:01:28 | | 1.54 | | % | |
| СДСМ | 00:14:52 | | 15.62 | | % | |
| ВМРО ДПМНЕ | 00:17:41 | | 18.58 | | % | |
| Собрание | 00:02:55 | | 3.06 | | % | |
| Изјави од граѓани | 00:01:46 | | 1.86 | | % | |
| Левица | 00:01:13 | | 1.28 | | % | |
| ДУИ - Демократска унија за интеграции | 00:01:53 | | 1.98 | | % | |
| Алијанса за Албанците | 00:02:31 | | 2.64 | | % | |
| Алтернатива | 00:01:13 | | 1.28 | | % | |
| Беса | 00:01:00 | | 1.05 | | % | |
| Граѓански сектор | 00:04:31 | | 4.75 | | % | |
| Експерти/аналитичари | 00:08:46 | | 9.21 | | % | |
| Влада | 00:05:56 | | 6.23 | | % | |
| Други субјекти | 00:07:44 | | 8.13 | | % | |
| Вкупно за тема - Предизборие 2021: 01:35:10 | | | 100 | | % | |
| **Тема** | | **Tраење** | | **Процент** | |  |
| **Ковид – 19** |  | |  | |  | |
| **Субјекти** |  | |  | |  | |
| Органи на државната управа/јавни претпријатија/јавни установи | 01:12:10 | | 28.66 | | % | |
| Влада | 01:35:18 | | 37.84 | | % | |
| Изјави од граѓани | 00:20:51 | | 8.28 | | % | |
| Медиум | 00:05:19 | | 2.11 | | % | |
| Други субјекти | 00:28:25 | | 11.28 | | % | |
| ВМРО ДПМНЕ | 00:02:08 | | 0.85 | | % | |
| Локална самоуправа | 00:03:50 | | 1.52 | | % | |
| Граѓански сектор | 00:04:09 | | 1.65 | | % | |
| Јавно обвинителство | 00:01:04 | | 0.42 | | % | |
| Амбасадори/меѓународни организации/странски политичари | 00:04:02 | | 1.60 | | % | |
| Експерти/аналитичари | 00:13:54 | | 5.52 | | % | |
| Алијанса за Албанците | 00:00:39 | | 0.26 | | % | |
| Вкупно за тема - Ковид – 19: 04:11:49 | | | 100 | | % | |
| **Тема** | | **Tраење** | | **Процент** | |  |
| **Пожари** |  | |  | |  | |
| **Субјекти** |  | |  | |  | |
| Органи на државната управа/јавни претпријатија/јавни установи | 00:25:42 | | 28.87 | | % | |
| Други субјекти | 00:08:20 | | 9.36 | | % | |
| Локална самоуправа | 00:11:02 | | 12.39 | | % | |
| Изјави од граѓани | 00:12:28 | | 14.00 | | % | |
| Медиум | 00:11:45 | | 13.20 | | % | |
| Влада | 00:10:41 | | 12.00 | | % | |
| Граѓански сектор | 00:05:56 | | 6.67 | | % | |
| ВМРО ДПМНЕ | 00:01:54 | | 2.13 | | % | |
| Амбасадори/меѓународни организации/странски политичари | 00:01:13 | | 1.37 | | % | |
| Вкупно за тема - Пожари: 01:29:01 | | | 100 | | % | |
|  |  | |  | |  | |
| **Вкупно = 10:24:15** | | |  | |  | |

***Предизборие 2021 г.***

Од вкупното времетраење на дневноинформативните емисии, 1 час 35 минути и 10 секунди беа одвоени за предизборните активности на учесниците на претстојните ЛИ21. Речиси еднакво време беше одвоено за најголемите политички партии, СДСМ и ВМРО ДПМНЕ. Континуирано преку вести, изјави и соопштенија се известуваше за кандидатите за градоначалници од овие две партии, нивните предизборни коалицирања и меѓусебни обвинувања. Малата разлика во времето меѓу двете партии се должи на известувањето за одлуката на Владата за зголемување на платите на администрацијата и реакциите од ВМРО ДПМНЕ со обвинувања дека станува збор за предизборен поткуп.

Освен времето за владејачката и за опозициската партија, вести во низа беа одвоени и за независните кандидати за градоначалници и за независните листи на советници, нивниот процес на собирање потписи и поддршката што ја добиваа од одредени партии. Најчесто се известуваше за кандидатите за градоначалник на Скопје, посебно за Данела Арсовска, поддржана од ВМРО-ДПМНЕ, и за Петре Шилегов, сегашниот градоначалник и кандидат од редовите на СДСМ. Со неколку вести беа проследени и кандидатурите за градоначалник на Скопје од Петар Георгиевски, поддржан од Левица и од Александар Тортевски, член на Твоја партија, а беше проследена и кандидатурата на Ѓулистана Марковска за градоначалничка на Општина Кисела Вода, поддржана од партиите ДОМ и ЛДП. Место во ТВ-дневникот добија и предизборните активности на граѓанската иницијатива „Зелен хуман град“, која ќе настапи со независна листа за Советот на Град Скопје, и на граѓанската инцијатива „Шанса за Центар“ со независна листа за Советот на Општина Центар.

На сличен начин беше известено и за актуелните градоначалници на општините Илинден и Куманово - Жика Стојановски и Максим Димитриевски, кои на претстојните избори ќе настапат самостојно, потоа за големиот број независни кандидати за Општината Чучер Сандево, за граѓанската организација „Здрава котлина“ од Струмица, како и за веќе предложените и за можните кандидати од ДУИ, Алијансата за Албанците и Алтернатива и од Беса.

Во вестите беа пренесени и организациските подготовки на изборниот процес што ги презеде ДИК: роковите за прием и за потврда на кандидатските листи, набавката на апаратите за отпечаток на прст и анализата на постојниот Избирачки список. Во оваа смисла беше информирано и за (можните) измени на ИЗ и за проблемот со застојот при издавањето лични карти како документ за идентификација на повеќе илјади гласачи. Емитувани беа и прилози со експерти што своите очекувања за исходот од ЛИ21 пред сè ги презентираа низ анализа на големиот број независни кандидати за градоначалници и низ контекстот на предизборната политичка атмосфера.

При известувањето, ТВ Телма ги почитуваше принципите на новинарското работење опфатени со членот 61 од ЗААВМУ, односно го почитуваше начелото за објективно и за непристрасно прикажување на настаните, со еднаков третман на различните гледишта и мислења, така што овозможи слободно обликување на мислењето на публиката за актуелни општествено-политички настани и дилеми.

***Тема – „Ковид – 19“****:*Во анализираниот период доминантно беше времето посветено на пандемијата од Ковид-19, односно, на неа во изданијата на ТВ-дневникот од 7 до 31 август ѝ се посветени - 4 часа 11 минути и 49 секунди, реализирани како континуитет од вести (во низа), извештаи, репортажи и осврти, од кои е составен дневниот биланс за т.н. „Ковид-статистика“, а му се придодава и статистиката за вакцинацијата. Податоците најчесто беа преземани од Министерството за здравство и од Институтот за јавно здравје, а редовно беа пренесувани и изјави од Венко Филипче, министерот за здравство, од директори/доктори од државните болници и од здравствени експерти. Се информираше и за сите антикризни мерки што ги донесе Владата за спречување на ширењето на Корона-вирусот, но и за реакциите на опозициската ВМРО ДПМНЕ како и на трговскиот и на угостителскиот сектор што се директно засегнати од економските последици. Останатите прилози на оваа тема се однесуваа на подготовките што Министерството за образование и наука ги правеше за почетокот на учебната година, како и за состојбата со пандемијата низ повеќе градови од државата. ТВ Телма реагираше и со соопштение дека нема да известува од настани на кои државните институции не ги почитуваат Ковид-протоколите што ги има донесено самата Влада. Оттаму, пак, и мотивот за детален извештај со осврт (од 25.08.2021 г.) насловен: „*Колку владините министри (не) ги почитуваат владините протоколи?“.*

***Тема – „Пожари низ државата“***: Актуелна тема во периодот за анализа беа и пожарите низ државата (1 час 29 минути), за која ТВ Телма најчесто известуваше преку вести во низа и со репортерски извештаи од опожарените подрачја, чија содржина опфати и сведоштва на оштетени граѓани. Фактографијата на овие прилози најчесто се аргументираше и со изјави од надлежните институции - ЦУК, Дирекција за заштита и спасување (ДЗС), ЈП „Национални шуми“, но и од други фактори, како на пример - градоначалниците на засегнатите општини. Во прилог на оваа тема влегоа и информациите за ангажманот и за реакциите на премиерот Заев и на Мицкоски, претседателот на ВМРО ДПМНЕ.

***Други прилози***: Во анализираниот период од 7 до 31 август, за категоријата - „*други прилози“ -* беа одвоени 3 часа 8 минути и 15 секунди од вкупното време на дневникот. Најчесто беа застапени вестите за извлекувањето на македонските државјани од воената криза во Авганистан како и за пречекот на авганистанските бегалци во државата. Во овој дел беа проследени изјави од владини претставници, како и разговори со експерти од областа на миграцијата. Со вести во низа се известуваше и за претстојниот попис на населението, често и преку изјави на Апостол Симевски, директорот на Државниот завод за статистика, а на сличен начин беа третирани и активностите на Министерството за образование и наука во врска со почетокот на учебната година. Други, најчесто застапени теми во оваа статистичка рубрика беа - прославата за 20-годишнината од Охридскиот рамковен договор; - проблемот со неиздавањето лични карти; - евроинтеграциите и владините дипломатски активности; - редовните работни ангажмани на министерствата, на судската власт и реакциите од ВМРО ДПМНЕ.

***Други емисии***

Низ две епизоди од емисијата за млади „Нови херои“, беше претставена работата на Мила Царовска, министерката за образование и наука, и тоа на тема - „Реформи во образованието“, и на Стево Пендаровски, претседателот на државата, на тема - „Книги на ромски јазик“.

1. Достапна на веб сајтот на АВМУ на линкот: <https://bit.ly/3h5vWRN>. [↑](#footnote-ref-1)
2. Истражувањето е достапно на веб сајтот на Агенцијата на линкот: <https://bit.ly/2X23r0z>. [↑](#footnote-ref-2)